b"\n_START_ARTICLE_\nTeoria tri\xc3\xa0dica del signe\n_START_SECTION_\nTipus de signes, segons Peirce\n_START_PARAGRAPH_\nPer Peirce existien 3 classes de signes. En primer lloc les semblances o icones, que serveixen per transmetre idees de les coses que representen imitadors. En segon lloc les indicacions o \xc3\xadndexs, que mostren alguna cosa sobre les coses per estar f\xc3\xadsicament connectades amb elles i els signes generals o s\xc3\xadmbols, que han estat associats amb el seu significat per l'\xc3\xbas._NEWLINE_Peirce va plantejar que hi havia una progressi\xc3\xb3 regular entre els tipus de signe i va dir que la semblan\xc3\xa7a no t\xc3\xa9 una connexi\xc3\xb3 din\xc3\xa0mica amb l'objecte que representa, sin\xc3\xb3 que les seves qualitats s'assemblen a les de l'objecte i provoquen sensacions an\xc3\xa0logues, mentre que l'\xc3\xadndex est\xc3\xa0 connectat amb l'objecte de manera que constitueixen el que Peirce anomena un parell org\xc3\xa0nic i el s\xc3\xadmbol est\xc3\xa0 connectat amb l'objecte en virtut de la idea de la ment que utilitza aquests s\xc3\xadmbols._NEWLINE_Per Peirce, els s\xc3\xadmbols no indiquen coses en particular sin\xc3\xb3 que denoten una classe de coses i creixen, ja que arriben a existir mitjan\xc3\xa7ant el desenvolupament d'altres s\xc3\xadmbols, que tenen part de semblan\xc3\xa7a i de s\xc3\xadmbol."